***Csongrád Város Polgármesterétől*** *M*

**Száma**: Fjl/135-2/2023

**Témafelelős:** Dr. Juhász L.

**ELŐTERJESZTÉS**

**Csongrád Városi Önkormányzat Képviselő-testületének**

**2023. február 23-ai ülésére**

**Tárgy:** A 451-es számú főút Csongrád közigazgatási szakaszán a közvilágítás fejlesztése tekintetében az önkormányzat vállalásai

**Tisztelt Képviselő-testület!**

A 451-es számú főút Kiskunfélegyháza – Szentes közötti szakasza fejlesztésének tervezése folyamatban van. Ennek keretében a JUKO Kft tervezi az érintett szakasz közvilágítási hálózatának kiépítése, a jelenlegi hálózat rekonstrukciója terveit.

A beruházás nemzetgazdasági szempontból kiemelt állami beruházásnak minősül. A tervek szerint az érintett szakaszok buszmegállóiban illetve körforgalmi szakaszain a közvilágítás kiépítésének feltétele, hogy az érintett önkormányzat magára vállalja a megépülő közvilágítás üzemeltetési költségeit, a hálózat karbantartását, javíttatását.

A tervező cég az alábbi nyilatkozatot kéri önkormányzatunktól:

* a megvalósítás után az út megvilágítását szolgáló közvilágítási hálózat aktív és passzív elemeinek üzemeltetését Csongrád önkormányzata vállalja-e,
* a megépült közvilágítás üzemeltetési, karbantartási és javítási költségeit Csongrád önkormányzata fizeti-e,
* Csongrád önkormányzata hozzájárul –e a tervezett közvilágítási hálózat Csongrádon üzemelő közvilágítási rendszerre való csatlakozásához,

A tervező cég nyilatkozata szerint, mivel a Csongrád Megyei Közút nem vállalja a fenntartási költségeket, így az önkormányzat válaszától függ a tervezett beruházás közvilágítással kapcsolatos megvalósulása. Pozitív válaszunk esetén tovább folytatja a JUKO Kft. a tervek készítését.

Javasolom Csongrád Városi Önkormányzat vállalja a fenti feltételeket annak érdekében, hogy a csongrádi szakaszon a buszmegállók illetve a körforgalmak kivilágítása megépüljön.

**Határozati javaslat**

Csongrád Városi Önkormányzata Képviselő-testülete megtárgyalta a „A 451-es számú főút Csongrád közigazgatási szakaszán a közvilágítás fejlesztése tekintetében az önkormányzat vállalásai” című előterjesztést és az alábbi határozatot hozza:

1. Csongrád Városi Önkormányzat a 451. sz. főút csongrádi szakasza fejlesztése tekintetében a közvilágításra vonatkozólag az alábbiakat vállalja:

2

* a megvalósítás után az út megvilágítását szolgáló közvilágítási hálózat aktív és passzív elemeinek üzemeltetését Csongrád Városi Önkormányzat vállalja,
* a megépült közvilágítás üzemeltetési, karbantartási és javítási költségeit Csongrád Városi önkormányzat fizeti,
* Csongrád Városi Önkormányzat hozzájárul a tervezett közvilágítási hálózat Csongrádon üzemelő közvilágítási rendszerre való csatlakoztatásához.

1. A Képviselő-testület felhatalmazza a polgármestert a jelen határozat szerinti nyilatkozat alapján a szükséges intézkedések megtételére.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és üzemeltetési iroda és általa:

Csongrád, 2023. február 16.

Bedő Tamás

polgármester